<b>תשובה </b>אם [יש] לראובן עדים מעידים כמה שהיתה שוה הסחורה בעת לקחה משמעון ושלקחה יותר מכדי דמיו אינו חייב לתת לו כי אם מה שהיתה שוה סחורה זו וכמו כן אם התנה עמו שיחשוב במה שיהנה מפירות השדה אז צריך שיוציא סכום מה שלקח מהחוב וישלם לו השאר אם יש לו עדים איך נהנה משם שנה או שנתים מה שהיה ויעמידו בני אדם יודעים בטיב פירות השדה הלז מה היו שוין ויסלק והיה הנשאר שלם ישלם אמנם מה שאמר היתום איני יודע מאחר שהעדים העידו בבירור מה לנו אם ידע או לא ידע והוא לא ידע אלא כאשר הודיעוהו העדים כי היתום שאל מראובן מה שהוא יודע והנאמנות אשר בשטר אינו מספיק אה יש העדאת העדים איך נהנה שמעון מאותה השדה שצריך לנכות מן השטר שראובן לא האמינו אלא על עצמו לא על העדים: